عبید اللہ الاعرج

عبید اللہ الاعرج دراصل عبید اللہ بن حسین الاصغر بن علی سجاد بن حسین بن علی بن ابی طالب تھے۔ ان کی والدہ اُمِّ خالد بنت مصعب بن زبیر بن عوام تھیں۔ وہ اہلِ بیت کی اولاد میں سے تھے۔
انھیں الأعرج کا لقب ایک ٹانگ میں نقص کے سبب دیا گیا اور بعض روایات کے مطابق یہ لقب خود ان کے دادا علی زین العابدین (السجاد) نے رکھا تھا۔

عبید اللہ اپنے زمانے میں عراق اور خراسان میں نہایت باوقار اور بلند مرتبہ شخصیت سمجھے جاتے تھے اور بنی ہاشم کے معززین میں شمار ہوتے تھے، خواہ وہ علوی ہوں، عباسی ہوں یا دیگر ہاشمی خاندانوں سے تعلق رکھتے ہوں۔

انھوں نے عباسی انقلاب میں حصہ لیا اور دولتِ امویہ کے زوال کے بعد مسلمانوں کی خلافت کے لیے ان کا نام پیش کیا گیا، جس
کے باعث وہ عباسیوں کے ایک ممکنہ حریف کے طور پر نمایاں ہوئے۔ تاہم انھوں نے مصلحتِ عامہ کے پیشِ نظر اپنی نامزدگی سے دستبرداری اختیار کر لی۔

ان کا انتقال مدینہ منورہ میں ہوا۔ ان کے چار بیٹے تھے:
 علی صالح،
 جعفر الحجہ ،
 محمد جوانی اور
 حمزہ مختلس۔ انہی کے ذریعے ان کی نسل آگے بڑھی اور عبید اللہ کو ساداتِ اعرجیہ ہاشمیہ قبیلے کا جدِّ اعلیٰ مانا جاتا ہے۔

 حوالہ جات 

زمرہ:عباسی انقلاب
زمرہ:بنو ہاشم
زمرہ:اہل بیت
زمرہ:خلافت عباسیہ کی شخصیات
زمرہ:خانہ معلومات استعمال کنندہ صفحات مع تھمب نیل تصاویر